recursal/SuperWikiNEXT-32B huggingface dataset:
Με την ονομασία **Σαμποτάζ του βαρέος ύδατος** είναι γνωστή μια σειρά από ενέργειες δολιοφθοράς που έγιναν από μέλη της νορβηγικής αντίστασης, στην επαρχία Τέλεμαρκ της Νορβηγίας, στη διάρκεια του Β΄ Παγκοσμίου Πολέμου, προκειμένου να αποτραπεί η απόκτηση *βαρέος ύδατος* από τη Ναζιστική Γερμανία, με το οποίο η τελευταία θα μπορούσε να προχωρήσει στην κατασκευή πυρηνικών όπλων. 

Πριν από τον πόλεμο (1934) είχε κατασκευαστεί στο Vemork κοντά στη νορβηγική πόλη Rjukan, στην επαρχία Τέλεμαρκ, το Norsk Hydro που είχε τη δυνατότητα να παράγει κάθε χρόνο 12 τόνους βαρέος ύδατος ως ένα υποπροϊόν της παραγωγής λιπάσματος. Πριν από τη γερμανική εισβολή στη Νορβηγία τον Απρίλιο του 1940 το Δεύτερο Γραφείο της Γαλλικής Υπηρεσίας Πληροφοριών μετέφερε μυστικά 185 κιλά βαρέος ύδατος από το Norsk Hydro στη Γαλλία μέσω Σκωτίας ενώ το εργοστάσιο συνέχισε να έχει τη δυνατότητα να παράγει βαρύ ύδωρ. Έτσι, και καθώς οι Σύμμαχοι ανησυχούσαν ότι οι δυνάμεις κατοχής θα χρησιμοποιήσουν τις εγκαταστάσεις και τον τεχνολογικό εξοπλισμό για την παραγωγή βαρέος ύδατος, έγιναν μια σειρά από σαμποτάζ από μέλη της νορβηγικής αντίστασης, καθώς και βομβαρδισμοί από συμμαχικά αεροπλάνα, προκειμένου να καταστραφεί το εργοστάσιο και όση ποσότητα βαρέος ύδατος είχε παραχθεί. Οι επιχειρήσεις δολιοφθοράς ήταν τρεις και είχαν τις ονομασίες "Grouse," "Freshman," and "Gunnerside". Τελικά κατάφεραν να βγάλουν το εργοστάσιο εκτός λειτουργίας στις αρχές του 1943. Τότε οι Γερμανοί αποφάσισαν να μεταφέρουν όσο βαρύ ύδωρ δεν είχε καταστραφεί στη Γερμανία με το φέρι SF Hydro αλλά τα μέλη της νορβηγικής αντίστασης κατάφεραν να το βυθίσουν στη λίμνη Tinnsjø και να καταστρέψουν το φορτίο του.

Οι επιχειρήσεις αυτές έχουν περάσει στον κινηματογράφο με την ταινία *Οι ήρωες του Τέλεμαρκ* (1965) με τους Κερκ Ντάγκλας και Ρίτσαρντ Χάρρις.

Εξωτερικοί σύνδεσμοι
--------------------

* 
* 
* 
* 


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Norwegian heavy water sabotage  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
***Η πόλη των θαυμάτων*** είναι ελληνική ταινία του 2005, σε σκηνοθεσία και σενάριο του Δημήτρη Αθανίτη.

Πλοκή
-----

Αθήνα, Αύγουστος 2004. Σε μια πόλη που για 20 μέρες γίνεται η μητρόπολη του πλανήτη, έξη ιστορίες αγάπης διασταυρώνονται απροσδόκητα και λυτρωτικά μέσα στο ξέφρενο κλίμα των Ολυμπιακών Αγώνων, καθώς άνθρωποι από όλες τις γωνιές του πλανήτη φτάνουν στην Αθήνα για να κυνηγήσουν τα δικά τους όνειρα, τα δικά τους θαύματα. Και το μεγαλύτερο θαύμα είναι η αγάπη. Ένα ζευγάρι Γιαπωνέζων που έρχονται να παντρευτούν στην Αθήνα των Ολυμπιακών, μια νεαρή Αμερικανίδα που ανακαλύπτει τον έρωτα στο πρόσωπο ενός Γάλλου φωτογράφου, ένας αρχιτέκτονας που θέλει να εγκαταλείψει την πόλη αλλά δεν μπορεί, ένας Ρώσος που γυρίζει για να ξαναβρεί ότι άφησε, ένα κοριτσάκι που αναζητά καινούργιο πατέρα, ένας αθλητής αντιμέτωπος με τα διλήμματά του.

Κριτικές
--------

* *Μικρά θαύματα στην Πόλη των Θαυμάτων* Παύλος Κάγιος*, Τα Νέα*
* *Μια πλάγια κινηματογραφική ματιά στους Ολυμπιακούς* Κώστας Τερζής*, Η Αυγή*

*Η* π*όλη των θαυμάτων* είναι η μόνη ταινία με υπόθεση, που έχει γυριστεί ποτέ στη διάρκεια Ολυμπιάδας.

Ηθοποιοί
--------

Κατερίνα Διδασκάλου (μητέρα), Δημήτρης Αλεξανδρής (Τομπάζης), Λήδα Ματσάγγου (Μελίνα), Εκάβη Ντούμα (Έλενα), Μπάμπης Χατζηδάκης (Νίκος), Ευα Στυλάντερ (Μόνικα, μητέρα Έλενας), Ολιβιέ Μπρέιγ (Μαρκ), Βαλέριος Ελευθέρωφ (Ρώσος), Γιουκίκο Κροντηρά (Γιούκι), Γιοσιμότο Ναγκαγιάμα (Γιόσι), Άννα Στάτσκαγια (Κατρίνα), Νίκος Κατής (Αμερικανός), Γιώργος Μπακόλας (αστυνομικός), Δήμητρα Μπράμη (μικρή Μαρία), Νέστωρ Κοψιδάς (γκρουμ), Κατερίνα Λυπηρίδου (δημοσιογράφος), Άννα Μωραΐτου (κοπέλα από επαρχία), Σταυρούλα Θωμοπούλου (ξαδέλφη της), Μαριάννα Κάλμπαρη (καταστηματάρχις), Κατερίνα Μηλιώτη (αεροδρόμιο), Αννέτα Κορτσαρίδου (γραφείο ταξιδίων), Σόλων Τσούνης (ρεσεψιονίστ).

Εξωτερικοί σύνδεσμοι
--------------------

Παραπομπές
----------

1. ↑  «Ταινίες αλφαβητικά». *www.gfc.gr*. Ανακτήθηκε στις 20 Αυγούστου 2019. [*νεκρός σύνδεσμος*]
2. ↑  «Η μοναδική ΠΟΛΗ ΤΩΝ ΘΑΥΜΑΤΩΝ ξανά επίκαιρη». *Κέντρο Μελετών & Ερευνών για το Σινεμά*. 31 Ιουλίου 2016. Ανακτήθηκε στις 20 Αυγούστου 2019.
3. ↑  «Η ΠΟΛΗ ΤΩΝ ΘΑΥΜΑΤΩΝ (2004) | Σινεμά | clickatlife». *www.clickatlife.gr*. Ανακτήθηκε στις 20 Αυγούστου 2019.
**Λυδία** είναι γυναικείο μικρό όνομα. Το όνομα είναι ελληνικής προέλευσης    και προέρχεται από τη λέξη λυδία (= όμορφος, ευγενής, άτομο από τη Λυδία / Περσία), μια θηλυκή μορφή του αρχαίου ονόματος Λυδός. Η περιοχή της Λυδίας λέγεται ότι πήρε το όνομά της από έναν βασιλιά που ονομαζόταν Λυδός. Το όνομα Λυδία αρχικά υποδήλωνε καταγωγή από ή κατοικία στην περιοχή της Λυδίας.

Στην Αγία Γραφή
---------------

Η Λυδία είναι και βιβλικό όνομα. Απαντάται στην Λυδία την Φιλιππησία, επιχειρηματίας στην πόλη των Θυατείρων. Κατονομάζεται στις *Πράξεις των Αποστόλων* της Καινής Διαθήκης. Ήταν η πρώτη γυναίκα που προσηλυτίστηκε από τον Παύλο στους Φιλίππους και έτσι έγινε η πρώτη προσήλυτη στον Χριστιανισμό στην Ευρώπη. Η Λυδία φιλοξένησε τον Παύλο και τον Σίλα μετά την αποφυλάκισή τους. Είναι πιθανό ότι η Λυδία ήταν οικοδέσποινα μιας οικιακής εκκλησίας εκείνη την περίοδο. Σύμφωνα με τον Coleman Baker, «η Λυδία περιγράφεται ως "λάτρης του Θεού" (πιθανώς συνώνυμη με τον όρο "θεοφοβούμενος" που χρησιμοποιείται αλλού στις *Πράξεις*) "από την πόλη των Θυατείρων" (στη Δυτική Μικρά Ασία) και "έμπορος πορφυρού υφάσματος" (αντικείμενο πολυτελείας στην αρχαία Μεσόγειο). Αυτή και το σπιτικό της σύντομα βαφτίστηκαν και φιλοξενούσε τους περιοδεύοντες κήρυκες. Το σπίτι της Λυδίας γίνεται ο χώρος για την εκκλησία στους Φιλίππους, με την ίδια ως οικοδέσποινα και ίσως αρχηγό [...]. Σύμφωνα με το βιβλίο των *Πράξεων*, ο Παύλος και οι συνεργάτες του ίδρυσαν την εκκλησία στους Φιλίππους όταν η Λυδία και το σπιτικό της βαφτίστηκαν. Θα μπορούσε κανείς να υποθέσει ότι αρκετές από τις γυναίκες από τον "τόπο της προσευχής" ήταν μεταξύ εκείνων που ενώθηκαν με τη Λυδία σε αυτό το νέο κίνημα».

Παραπομπές
----------

1. ↑  «♀ Lydia». *The Name Meaning*. The Name Meaning. Ανακτήθηκε στις 4 Φεβρουαρίου 2018.
2. ↑  «Lydia». *wordnik*. Wordnik. Ανακτήθηκε στις 4 Φεβρουαρίου 2018.
3. ↑  «Lydia». *Behind the Name*. Mike Campbell. Ανακτήθηκε στις 4 Φεβρουαρίου 2018.
4. ↑  Baker, Coleman. «The Philippian Church According to Acts». *BIBLE ODYSSEY*. Society of Biblical Literature. Αρχειοθετήθηκε από το πρωτότυπο στις 26 Ιουνίου 2019. Ανακτήθηκε στις 4 Φεβρουαρίου 2018.
H Προύσα της Μικράς Ασίας όπου γεννήθηκε η Αγία Αργυρή.
Η **Αγία Αργυρή** είναι νεομάρτυς της Ορθόδοξης Εκκλησίας. Γεννήθηκε στην Προύσα της Μικράς Ασίας το 1688.

Σε νεαρή ηλικία τη ζήτησε να την παντρευτεί μουσουλμάνος προύχοντας, απαιτώντας επίσης να αλλάξει θρήσκευμα και να γίνει μουσουλμάνα, κάτι το οποίο η Αργυρή αρνήθηκε. Σε ηλικία 17 ετών οι γονείς της την πάντρεψαν με Χριστιανό νέο, γεγονός που προκάλεσε την οργή του μουσουλμάνου. Λίγες μέρες μετά τον γάμο, σύμφωνα με έθιμο της περιοχής, οι νεόνυμφοι πήγαν στο ναό, με τη γυναίκα ντυμένη με το νυφικό της. Τότε ο μουσουλμάνος που την επιθυμούσε, επικεφαλής ομάδας άλλων μουσουλμάνων την απήγαγαν και την οδήγησαν στον ιεροδικαστή της Προύσας, λέγοντας ότι δήθεν είχε υποσχεθεί να να αλλάξει θρησκεία. Αυτό το είδος συκοφαντίας ήταν ένα συνηθισμένο μέσον εκβιασμού των Χριστιανών στην εποχή της τουρκοκρατίας. Η Αργυρή αρνήθηκε ότι επιθύμησε να αλλάξει θρησκεία και κατήγγειλε τη συκοφαντία του Τούρκου. Μεταφέρθηκε στην Κωνσταντινούπολη όπου επανελήφθη η δίκη, και τελικώς φυλακίστηκε και βασανίστηκε επί 17 χρόνια σε φυλακή της περιοχής Χάσκιοϊ. Πλούσιος Χριστιανός έμπορος προσφέρθηκε να διαθέσει χρήματα για την απελευθέρωσή της, το οποίο αυτή αρνήθηκε χαρακτηρίζοντας τη φυλακή "βασιλικό παλάτι του βασιλέως Χριστού". Πέθανε στις 5 Απριλίου 1721. Πριν το θάνατό της κοινώνησε των Αχράντων Μυστηρίων που κάποιος γέροντας έφερε στη φυλακή κρυμμένα μέσα σε σταφίδα. Θάφτηκε στον περίβολο του Ιερού Ναού Ναού Αγίας Παρασκευής στο Χάσκιοϊ. Στις 30 Απριλίου 1725 έγινε ανακομιδή του λειψάνου της, το οποίο βρέθηκε άφθορο να ευωδιάζει, και τοποθετήθηκε στο ναό της Αγίας Παρασκευής, με την άδεια του τότε Πατριάρχου Παϊσίου και ορίστηκε να εορτάζεται η μνήμη της στις 30 Απριλίου. Κατά το πογκρόμ του 1955 οι Τούρκοι έκαψαν τη λάρνακα και κατέστρεψαν το λείψανο, αλλά σώθηκε ένα μικρό τεμάχιο. 

Η αγία Νεομάρτυς Αργυρή θεωρείται προστάτης του γάμου και εικονίζεται να κρατά τα τελετουργικά στέφανα του γάμου. Η κυρίως μνήμη της Αγίας Αργυρής γιορτάζεται στις 5 Απριλίου και η ανακομιδή των λειψάνων της στις 30 Απριλίου.

Παραπομπές
----------

1. ↑  Η Αγία Αργυρή (1688 - 1725) Η εκ Προύσης της Μικράς Ασίας
2. ↑  Λάμπρος Κ. Σκόντζος, "Αγία Αργυρή: Η ένδοξος Nεομάρτυς του Χριστού", 30 Απριλίου 2013, diakonima.gr
3. ↑  Αγία Αργυρή η εκ Προύσης, saint.gr
Ο **Άλεξ Όξλεϊντ-Τσάμπερλεϊν** (*Alexander Mark David "Alex" Oxlade-Chamberlain*, 15 Αυγούστου 1993) είναι Άγγλος ποδοσφαιριστής, ο οποίος αγωνίζεται στην Süper Leugue της Τουρκίας για λογαριασμό της Μπεσίκτας.

Καριέρα
-------

### Σαουθάμπτον

Γεννήθηκε στις 15 Αυγούστου 1993 στο Πόρτσμουθ. Στην ηλικία των 7, ο Τσάμπερλεϊν εντάχτηκε στις ακαδημίες της Σαουθάμπτον και έκανε το ντεμπούτο του με την πρώτη ομάδα στις 2 Μαρτίου 2010 σε έναν αγώνα με αντίπαλο την Χάντερσφιλντ Τάουν. Ο Τσάμπερλεϊν μπήκε στον αγώνα σαν αλλαγή στο 82ο λεπτό. Ο αγώνας έληξε με 5-0 υπέρ της Σαουθάμπτον.

Στις 20 Αυγούστου 2010, 5 ημέρες μετά τα γενέθλιά του, ο Τσάμπερλεϊν υπέγραψε 3ετές συμβόλαιο με την Σαουθάμπτον. Σκόραρε το πρώτο του γκολ στις 23 Οκτωβρίου 2010 με αντίπαλο την Όλνταμ. Έγινε MVP στον αγώνα με την Ντάρκεμαν & Ρέντμπριτζ σκοράροντας 2 γκολ και έκανε μία ασίστ.

Συνολικά στη Σαουθάμπτον σκόραρε 9 γκολ σε 36 εμφανίσεις.

### Άρσεναλ

Στις 8 Αυγούστου 2011 ανακοινώθηκε από τα αγγλικά ΜΜΕ ότι ο Τσάμπερλεϊν υπέγραψε με την Άρσεναλ. Έκανε το ντεμπούτο στη βαριά ήττα της Άρσεναλ από τη Μάντσεστερ Γιουνάιτεντ με 8-2 ως αλλαγή στο 62ο λεπτό της αναμέτρησης. Το πρώτο γκολ με τη φανέλα της Άρσεναλ ήρθε σε έναν αγώνα για το Λιγκ Καπ Αγγλίας με αντίπαλο την Σριούσμπερι με σουτ από τα 25 μέτρα.

Ο Τσάμπερλεϊν πέτυχε το πρώτο του γκολ στο Τσάμπιονς Λιγκ ενάντια στον Ολυμπιακό, ενώ μετά τον αγώνα με τη ΑΚ Μίλαν για την Φάση των 16, ο Ρόμπιν Φαν Πέρσι του είπε ότι είναι το μέλλον της Άρσεναλ.

Στις 19 Δεκεμβρίου 2012 ο Τσάμπερλείν ανανέωσε το συμβόλαιό του με την Άρσεναλ το οποίο έληξε το 2017. Συνολικά πέτυχε 9 γκολ σε 132 εμφανίσεις.

### Λίβερπουλ

Στις 31 Αυγούστου 2017 ανακοινώθηκε ότι πήρε μεταγραφή στη Λίβερπουλ.

Εθνική Ομάδα
------------

Το 2010 ο Τσάμπερλεϊν κλήθηκε από την Εθνική Αγγλίας U18. Ένα χρόνο αργότερα αγωνιζόταν στην Εθνική Αγγλίας U19. Το 2012 ο Τσάμπερλεϊν κλήθηκε από την Εθνική Αγγλίας για να συμμετάσχει στο Euro 2012.

Τίτλοι
------

Με την Άρσεναλ κατέκτησε το Κύπελλο Αγγλίας και το Κομιούνιτι Σιλντ (αμφότερα το 2014 και το 2015).

Πηγές
-----

* 

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άλεξ Όξλεϊντ-Τσάμπερλεϊν** |


|  |  |  |  |
| --- | --- | --- | --- |
| 

| π • σ • ε
Λίβερπουλ ΦΚ – τωρινή ομάδα |
| --- |
|  |
| 

* 1 Άλισον
* 3 Φαμπίνιο
* 4 Φαν Ντάικ
* 5 Βαϊνάλντουμ
* 6 Τιάγκο
* 7 Μίλνερ
* 8 Κεϊτά
* 9 Φιρμίνο
* 10 Μανέ
* 11 Σαλάχ
* 12 Γκόμεζ
* 13 Αντριάν
* 14 Χέντερσον
* 15 Όξλεϊντ-Τσάμπερλεϊν
* 17 Τζόουνς
* 18 Μιναμίνο
* 20 Ζότα
* 21 Τσιμίκας
* 23 Σακίρι‎
* 26 Ρόμπερτσον
* 27 Όριτζι
* 32 Ματίπ
* 47 Φίλιπς
* 62 Κέλεχερ
* 66 Αλεξάντερ-Άρνολντ
* 72 Φαν ντεν Μπεργκ
* 76 Γουίλιαμς
* Προπονητής: Κλοπ

 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Αγγλίας – Μουντιάλ 2014 |
| --- |
|  |
|  | 
* 1 Χαρτ
* 2 Τζόνσον
* 3 Μπέινς
* 4 Τζέραρντ (α)
* 5 Κέιχιλ
* 6 Γιαγκιέλκα
* 7 Γουίλσιρ
* 8 Λάμπαρντ
* 9 Στάριτζ
* 10 Ρούνεϊ
* 11 Γουέλμπεκ
* 12 Σμόλινγκ
* 13 Φόστερ
* 14 Χέντερσον
* 15 Όξλεϊντ-Τσάμπερλεϊν
* 16 Τζόουνς
* 17 Μίλνερ
* 18 Λάμπερτ
* 19 Στέρλινγκ
* 20 Λαλάνα
* 21 Μπάρκλεϊ
* 22 Φόρστερ
* 23 Σο
* Προπονητής: Χόγκσον
 |

 |
Το **Αγροτικό Κόμμα Ελλάδας** (**Α.K.E.**) είναι ελληνικό πολιτικό κόμμα που ιδρύθηκε ως προσπάθεια ανασύστασης του ιστορικού Αγροτικού Κόμματος (1914), μετά την πτώση της επταετούς δικτατορίας (1967-1974).

Αρχικά συνεργαζόταν με το Κ.Κ.Ε. με το οποίο εκλεγόταν βουλευτής ο ηγέτης του, Κώστας Νάσσης. 

Παλαιότερα, εξέδιδε την εφημερίδα "*Δρόμος της Αγροτιάς*".

Το 1984 διασπάστηκε και κάποια στελέχη του με επικεφαλής τον Σπύρο Σελιανίτη ίδρυσαν το Προοδευτικό Αγροτικό Κόμμα Ελλάδας (Π.Α.Κ.Ε.). Τόσο το Α.Κ.Ε. όσο και το Π.Α.Κ.Ε. το 1989 εντάχθηκαν στον Συνασπισμό της Αριστεράς και της Προόδου, από τον οποίο αποχώρησαν το 1991, στηρίζοντας το Κ.Κ.Ε.

Τα τελευταία χρόνια έχει εκσυγχρονιστεί πλήρως ως προς τις βαθμίδες διοίκησής του, αλλά και ως προς τους σκοπούς και στόχους του Κόμματος.

Στις ευρωεκλογές του 2019 το κόμμα συνεργάστηκε με το Λ.Ε.Υ.Κ.Ο. και τις Ενώσεις Πολιτισμού και Ανάπτυξης. Στις βουλευτικές εκλογές της 7ης Ιουλίου του ίδιου έτους, το Αγροτικό Κόμμα Ελλάδος, εξετέθη στις εκλογές με την συνεργασία πάλι του Λ.Ε.Υ.Κ.Ο. και των Ενώσεων Πολιτισμού και Ανάπτυξης.

Και στις δύο εκλογικές αναμετρήσεις κατετέθησαν στον Άρειο Πάγο ενστάσεις, οι οποίες απορρίφθηκαν με τις αποφάσεις 65/2019 και 78/2019 οι οποίες διευκρινίζουν τη νομιμότητα του Προέδρου Χρήστου Μαστραντώνη και του Διοικητικού του Συμβουλίου.

Παραπομπές
----------

1. ↑   (PDF) .  Missing or empty `|title=` (βοήθεια)

Βιβλιογραφία
------------

Γιώργος Αλεξάτος, *Ιστορικό Λεξικό του Ελληνικού Εργατικού Κινήματος*, εκδόσεις Κύμα

Δείτε επίσης
------------

* Κατάλογος ελληνικών πολιτικών κομμάτων
Το **Φασγά** είναι θεατρικό έργο του Νίκου Καζαντζάκη.

Υπόθεση
-------

Ο Λώρης, ένας άθεος γιατρός και θεατρικός συγγραφέας, έχει παράνομο δεσμό με μια μοιραία γυναίκα, τη βοηθό του Ελένη. Μετά από μια σφοδρή σύγκρουση με τη γυναίκα του Μαρία, εγκαταλείπει την οικογένειά του και φεύγει με την ερωμένη του. Μερικά χρόνια αργότερα, επιτυχημένος δραματουργός, ζει με την Ελένη και τη θετή τους κόρη· έχει κερδίσει τη δόξα αλλά δεν είναι ευτυχισμένος. Η Μαρία τον επισκέπτεται και του ζητά βοήθεια για το άρρωστο παιδί τους, αλλά εκείνος τη διώχνει. Μετά από αρκετό καιρό, γλεντά σ' ένα καμπαρέ ξεπεσμένος και μόνος, αφού η Ελένη τον έχει εγκαταλείψει. Μισότρελος από τις τύψεις του, ξεψυχά στην αγκαλιά της πρώην γυναίκας του.

Πληροφορίες
-----------

Πρόκειται για ένα τρίπρακτο συμβολιστικό-εξπρεσσιονιστικό έργο. Γράφεται στην Αθήνα το 1907. Φασγά ονομάζεται η κορυφή του όρους όπου ο Μωυσής είδε τη Γη της Επαγγελίας και πέθανε. Ο Καζαντζάκης το είχε υποβάλει στον Παντελίδειο δραματικό αγώνα του 1908, χωρίς όμως να γίνει δεκτό λόγω του περιεχομένου του. Δημοσιεύθηκε στο περιοδικό *Πινακοθήκη* (τομ.Ζ, αρ.81). Το έργο παίχτηκε τον χειμώνα του 1907-1908 από τον Οικονόμου.
Το έργο έχει αυτοβιογραφικά στοιχεία όπου ο Λώρης ταυτίζεται με τον ίδιο τον νεαρό Καζαντζάκη, η Ελένη με τη Γαλάτεια Αλεξίου και η Μαρία με τη μητέρα του Μαρία Χριστοδουλάκη.

Παραπομπές
----------

1. ↑  Δημήτρης Γουνελάς, Τρία μονόπρακτα του Καζαντζάκη, Νέα Εστία, τομ.ΝΑ, τχ. 1211 (Χριστούγεννα 1977), σελ.362-394
2. ↑  Γιάννης Σιδερης, «Αγώνες για μια γνήσια θεατρική τέχνη.Θωμάς Οικονόμου», Νέα Εστία,τομ.67 τχ.789, (15 Μαΐου 1960)σελ.653[*νεκρός σύνδεσμος*]
3. ↑  Βάλτερ Πούχνερ, «Φασγά», Ανθολογία Νεοελληνικής Δραματουργίας,τομ. Β΄ -βιβλίο 2, Από την Επανάσταση του 1821 ως την Μικρασιατική Καταστροφή, εκδ. Μ.Ι.Ε.Τ. Αθήνα, 2006, σελ795, 800

Πηγές
-----

* Βάλτερ Πούχνερ, «Φασγά», Ανθολογία Νεοελληνικής Δραματουργίας,τομ.Β-βιβλίο 2, Από την Επανάσταση του 1821 ως την Μικρασιατική Καταστροφή, εκδ. Μ.Ι.Ε.Τ. Αθήνα, 2006, σελ.795-811
* Δημήτρης Γουνελάς, *Τρία μονόπρακτα του Καζαντζάκη*, Νέα Εστία, τομ.ΝΑ, τχ. 1211 (Χριστούγεννα 1977), σελ.362-394

Εξωτερικοί σύνδεσμοι
--------------------

* *Ο άγνωστος Καζαντζάκης: **Φασγά*** , Νέα Εστία, τομ.63 τχ.743 (15 Ιουνίου 1958), σελ.902-905[*νεκρός σύνδεσμος*]
Η **ομοσπονδοποίηση της Ευρωπαϊκής Ένωσης** περιγράφει διαδικασίες και προτάσεις με τις οποίες η Ευρωπαϊκή Ένωση (ΕΕ) θα μπορούσε να μετατραπεί από άτυπη συνομοσπονδία (ένωση κυρίαρχων κρατών) σε ομοσπονδία (ενιαίο κράτος με κεντρική κυβέρνηση αποτελούμενη από μερικώς αυτο-διοικούμενες πολιτικές οντότητες). Υπάρχει συνεχής συζήτηση σχετικά με το βαθμό στον οποίο η ΕΕ έχει ήδη γίνει ομοσπονδία κατά τις δεκαετίες και σε ποιο βαθμό πρέπει να συνεχίσει να εξελίσσεται σε ομοσπονδιακή κατεύθυνση. Τουλάχιστον μέχρι το 2021 , η ΕΕ δεν φέρεται να έχει επίσημα σχέδια για να μετατραπεί σε ομοσπονδία.

Από τη δεκαετία του 1950, η ευρωπαϊκή ολοκλήρωση γνώρισε την ανάπτυξη ενός υπερεθνικού συστήματος διακυβέρνησης, καθώς τα θεσμικά της όργανα απομακρύνονται από την έννοια του απλού διακυβερνητισμού και περισσότερο προς ένα ομοσπονδιακό σύστημα. Ωστόσο, μετά τη Συνθήκη του Μάαστριχτ του 1992, νέα διακυβερνητικά στοιχεία έχουν εισαχθεί παράλληλα με τα πιο ομοσπονδιακά συστήματα, καθιστώντας πιο δύσκολο τον ορισμό της Ευρωπαϊκής Ένωσης (ΕΕ). Το πολιτικό σύστημα της Ευρωπαϊκής Ένωσης είναι υβριδικό, έχοντας διακυβερνητικά αλλά και ομοσπονδιακά στοιχεία. Δεν είναι επίσημα ομοσπονδία - ή ακόμη και συνομοσπονδία - αν και διάφοροι ακαδημαϊκοί παρατηρητές τη χαρακτηρίζουν ως μία ξεχωριστού τύπου ένωση, συγκρίσιμη με καμία άλλη, κοντινότερα στο σύστημα αυτό της συνομοσπονδίας.
Το **Δουκάτο του Χολστάιν** (Γερμανικά: *Herzogtum Holstein*, Δανικά: *Hertugdømmet Holsten*) ήταν το βορειότερο κράτος της Αγίας Ρωμαϊκής Αυτοκρατορίας, που βρίσκεται στο σημερινό γερμανικό κράτος Σλέσβιχ-Χόλσταϊν. Προήλθε όταν ο Βασιλιάς Χριστιανός Α΄ της Δανίας προώθησε την κομητεία του Χόλσταϊν-Ρέντσμπουργκ σε δουκάτο από τον αυτοκράτορα Φρειδερίκο Γ΄ το 1474. Μέλη του δανικού Οίκου του Όλντενμπουργκ κυβέρνησαν το Χόλσταϊν από κοινού με το Δουκάτο του Σλέσβιχ - για ολόκληρη την ύπαρξή του.

Από το 1490 έως το 1523 και πάλι από το 1544 έως το 1773, το Δουκάτο χωρίστηκε μεταξύ διαφόρων κλάδων του Όλντενμπουργκ, ιδίως των δούκων του Χόλσταϊν-Γκλούκστατ (πανομοιότυπος με τους Βασιλείς της Δανίας) και των Χόλσταϊν-Γκόττορπ. Το Δουκάτο έπαψε να υπάρχει όταν το Βασίλειο της Πρωσίας το προσαρτήθηκε το 1866 μετά τον Αυστρο-Πρωσικό πόλεμο.

Παραπομπές
----------

1. ↑  Schleswig-Holstein Αρχειοθετήθηκε August 17, 2012, στο Wayback Machine. at *Flags of the World*

Πηγές
-----

* Schleswig-Holstein at *Worldstatesmen*

Εξωτερικοί σύνδεσμοι
--------------------

* Πολυμέσα σχετικά με το θέμα  Duchy of Holstein στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 151457087
* GND: 112347-6

 |

 |
Η **Ποδοσφαιρική Ένωση Σαξονίας** (γερμανικά: *Bayerischer Fußball-Verband*, BFV) είναι διοικητικό όργανο όσον αφορά το άθλημα του ποδοσφαίρου στο γερμανικό κρατίδιο της Βαυαρίας. Η έδρα της βρίσκεται στη Λειψία και είναι υπεύθυνη για τη διεξαγωγή των ποδοσφαιρικών διοργανώσεων του κρατιδίου, των πρωταθλημάτων όπως και του θεσμού του κυπέλλου. H BFV υπάγεται στη Νότια Γερμανική Ποδοσφαιρική Ένωση και αποτελεί ένα από τα 21 μέλη της Γερμανικής Ποδοσφαιρικής Ομοσπονδίας.

Ιστορία
-------

Ξεκίνησε τη λειτουργία της στη 1 Ιουνίου 1946.

Παραπομπές
----------

1. ↑  Fußballverband Bayern dfb.de

Eξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημος ιστότοπος
Η **Δυτική Γερμανική Ποδοσφαιρική Ένωση** (γερμανικά: *Westdeutscher Fußballverband*, WDFV) είναι περιφερειακό διοικητικό όργανο όσον αφορά το άθλημα του ποδοσφαίρου στη Γερμανία. Η έδρα της βρίσκεται στο Ντούισμπουργκ. H WDFV αποτελεί ένα από τα 5 περιφερειακά μέλη της Γερμανικής Ποδοσφαιρικής Ομοσπονδίας.

Ιστορία
-------

Ο οργανισμός ιδρύθηκε το 1898 ως *Ένωση Αγώνων Ρήνου* (Rheinischer Spiel-Verband), μετά από αρκετές συγχωνεύσεις με άλλες τοπικές ποδοσφαιρικές ενώσεις στη Δυτική Γερμανία. Το 2002, συγχωνεύθηκε με την Αθλητική Ένωση Βόρειου Ρήνου (Leichtathletik-Verband Nordrhein) παίρνοντας την ονομασία *Αθλητική και Ποδοσφαιρική Ένωση Βόρειου Ρήνου* (Westdeutschen Fußball- und Leichtathletikverband) μέχρι τον Αύγουστο του 2016, όταν πήρε την ονομασία *Δυτική Γερμανική Ποδοσφαιρική Ένωση* (Westdeutscher Fußballverband), έπειτα από το διαχωρισμό των δύο ενώσεων.

Υπαγόμενες ενώσεις
------------------

Στην περιφερειακή ένωση υπάγονται οι εξής ενώσεις κρατιδίων:

* Ποδοσφαιρική Ένωση Μέσου Ρήνου
* Ποδοσφαιρική Ένωση Κάτω Ρήνου
* Ποδοσφαιρική και Αθλητική Ένωση Βεστφαλίας

Παραπομπές
----------

1. ↑  wdfv.de: History of the WDFV Αρχειοθετήθηκε 2018-10-27 στο Wayback Machine. (Γερμανικά), accessed: 3 August 2012

Eξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημος ιστότοπος
Η **Βόρεια Γερμανική Ποδοσφαιρική Ένωση** (γερμανικά: *Norddeutscher Fußball-Verband*, NFV) είναι περιφερειακό διοικητικό όργανο όσον αφορά το άθλημα του ποδοσφαίρου στη Γερμανία. Η έδρα της βρίσκεται στη Βρέμη. H NFV αποτελεί ένα από τα 5 περιφερειακά μέλη της Γερμανικής Ποδοσφαιρικής Ομοσπονδίας.

Ιστορία
-------

Ο οργανισμός ιδρύθηκε το 1905, έπειτα από τη συγχώνευση αρκετών τοπικών ποδοσφαιρικών ενώσεων στη Βόρεια Γερμανία.

Υπαγόμενες ενώσεις
------------------

Στην περιφερειακή ένωση υπάγονται οι εξής ενώσεις κρατιδίων:

* Ποδοσφαιρική Ένωση Αμβούργου
* Ποδοσφαιρική Ένωση Κάτω Σαξονίας
* Ποδοσφαιρική Ένωση Σλέσβιχ-Χόλσταϊν

Παραπομπές
----------

1. ↑  dfb.de: Regional Associations, accessed: 3 August 2012

Eξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημος ιστότοπος
**Ο Επαγγελματίας** (γαλλικά: Le Professionnel‎‎) είναι γαλλική ταινία δράσης του 1981 σε σκηνοθεσία του Ζωρζ Λοτνέρ και μουσική του Ένιο Μορικόνε. Πρωταγωνιστούν οι Ζαν Πολ Μπελμοντό, Ζαν Ντεσάγυ και Ρομπέρ Οσέν. Η ταινία είναι βασισμένη στη βραβευμένη νουβέλα 'Death of a Thin-Skinned Animal' του Πάτρικ Αλεξάντερ.

Η ταινία σημείωσε μεγάλη εμπορική επιτυχία, κόβοντας στην πρεμιέρα της 5.243.559 εισιτήρια, και ήταν στην τετάρτη θέση των ταινιών που προβλήθηκαν στη Γαλλία το 1981.

Υπόθεση
-------

Ο μυστικός πράκτορας Ζοσλέν Μπομόντ (Ζαν Πολ Μπελμοντό) θα σταλεί από τη Γαλλική μυστική υπηρεσία στο Μαλαγκούι, μια χώρα της υποσαχαρίας Αφρικής, με αποστολή του να δολοφονήσει τον δικτάτορα Συνταγματάρχη Τζαλά.

Προτού όμως προλάβει να ολοκληρώσει την αποστολή του, η πολιτική κατάσταση θα αλλάξει στη Γαλλία, και οι προϊστάμενοι του Μπομόντ θα τον προδώσουν και θα τον παραδώσουν στις Αρχές του Μαλαγκούι. Σε μια δίκη παρωδία θα καταδικαστεί σε ισόβια, και θα τον στείλουν σε καταναγκαστικά έργα. Ο Μπομόντ θα καταφέρει να αποδράσει μαζί με έναν άλλο συγκρατουμένο του και θα επιστρέψει μυστικά στη Γαλλία με σκοπό να βρει τους προδότες. Οι επικεφαλής της μυστικής υπηρεσίας θα ενημερώσουν τον Υπουργό Εσωτερικών (Ζαν Ντεσάγυ) για την κατάσταση που έχει δημιουργηθεί και θα ληφθεί η απόφαση να εξουδετερωθεί ο Μπομόντ πάση θυσία προτού ξεσπάσει το σκάνδαλο στη Γαλλία. Θα ανατεθεί σε έναν σαδιστή αστυνόμο, τον Ροζέν (Ρομπέρ Χοσέιν) να βρει τον Μπομόντ.

Διανομή ρόλων
-------------

* Ζαν Πολ Μπελμοντό ως Ζοσλέν Μπομόντ
* Ρομπέρ Χοσέιν ως αστυνόμος Ροζέν
* Ζαν Ντεσάγυ ως Υπουργός

Παραπομπές
----------

1. ↑  www.zweitausendeins.de/filmlexikon/?sucheNach=titel&wert=45978.

Εξωτερικοί σύνδεσμοι
--------------------

* *Ο Επαγγελματίας*   στην IMDb (Αγγλικά)

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Η **φορεσιά της Σκιάθου** ήταν η γυναικεία τοπική ενδυμασία που φορέθηκε κατά τα παλιότερα χρόνια στο νησί των Σποράδων. Η συγκεκριμένη γυναικεία ενδυμασία, σε αντίθεση με την αντίστοιχη ανδρική η οποία μετά την απελευθέρωση της Ελλάδας εγκαταλείφθηκε γρήγορα, διατηρήθηκε για μεγαλύτερο χρονικό διάστημα.

Περιγραφή
---------

Το σημαντικότερο μέρος της φορεσιάς ήταν τα υποκάμισα, τα οποία έφταναν μέχρι κάτω από τα γόνατα και είχαν ως κύριο γνώρισμα τα φαρδιά μανίκια. Αναλόγως με το ύφασμα από το οποίο ήταν κατασκευασμένα χωρίζονταν σε *χειρίσια βαμβακερά*, *τριπλικένια*, *ψευτομεταξωτά*, *ολοβρόχινα* και *σκεπίτικα*.
Άλλα μέρη της φορεσιάς ήταν η σταυρωτή φανέλα που ήταν συνήθως βαμβακερή ή μάλλινη και είχε κατά κανόνα λευκό χρώμα εκτός από τις περιπτώσεις ηλικιωμένων γυναικών ή γυναικών που είχαν πένθος οι οποίες φορούσαν φανέλες μαύρου χρώματος και οι κάλτσες που ήταν μάλλινες ή βαμβακερές, έφταναν μέχρι το γόνατο και ήταν και αυτές ανάλογα με την περίσταση λευκής ή μαύρης απόχρωσης.

Τη φορεσιά συμπλήρωναν εξαρτήματα όπως η βράκα, η φουστάνα, το γουνάκι, η κουζούκα, το μπαμπουκλί, η ζώνη (τσαπράκια), τα υποδήματα (περιλάμβαναν ανάλογα με την περίπτωση στιβάλια, σκαρπίνια ή κοντούρες) και τα κοσμήματα ( σκουλαρίκια, βραχιόλια, καρφίτσες κλπ ).

Τα κύρια γνωρίσματα της νυφικής ή γιορτινής φορεσιάς της Σκιάθου ήταν τα πολύτιμα υλικά, η εναλλαγή χρωμάτων και η χαρακτηριστική αρτιότητα της κατασκευής της. Διέθετε λευκό μεταξωτό υποκάμισο, εξωτερικό κόκκινο μεταξωτό πουκάμισο, κόκκινο πολύπτυχο φουστάνι με πολύχρωμο χρυσοΰφαντο ύφασμα και μεταξωτό μαντήλι που έμπαινε στη μέση. Τη φορεσιά συμπλήρωνε γαλάζιο σκούρο γιλέκο με την ονομασία μπαμπουκλί, ένα κίτρινο μαντήλι και μια λευκή μεταξωτή μαντήλα.

Γκαλερί
-------

* Νυφική ενδυμασία από τη Σκιάθο. Αρχές 20ού αι. Συλλογή ΠΛΙ, ΝαύπλιοΝυφική ενδυμασία από τη Σκιάθο. Αρχές 20ού αι. Συλλογή ΠΛΙ, Ναύπλιο
* Φόρεμα της Σκιάθου. Τέλη 19ου αι. Συλλογή ΠΛΙ, ΝαύπλιοΦόρεμα της Σκιάθου. Τέλη 19ου αι. Συλλογή ΠΛΙ, Ναύπλιο

Παραπομπές
----------

1. 1 2 3  «Σκιαθίτικη Παραδοσιακή Στολή». Αρχειοθετήθηκε από το πρωτότυπο στις 10 Μαρτίου 2016. Ανακτήθηκε στις 28 Απριλίου 2015.
2. 1 2 3  «Παραδοσιακή Φορεσιά». Αρχειοθετήθηκε από το πρωτότυπο στις 1 Απριλίου 2015. Ανακτήθηκε στις 28 Απριλίου 2015.
3. ↑  Europeana: Γυναικεία νυφική ενδυμασία Σκιάθου.
Ο **Σιανός** είναι ένας ελληνικός χορός που προορίζεται για να ανοίγει γιορτές ή κοινωνικές εκδηλώσεις. Ο Σιανός Χορός είναι επίσης γνωστός στο νησί της Καρπάθου ως Κάτω Χορός. Οι άντρες ξεκινούν το χορό και οι γυναίκες εντάσσονται στην πορεία. Οι χορευτές κρατούν τα χέρια σε ένα πλέγμα καλαθιού (σταυρό). Ο πρώτος και ο τελευταίος χορευτής είναι πάντα άνδρες. Το μέτρο είναι 2/4 και υπάρχουν έξι βήματα στο χορό, τα οποία είναι παρόμοια με το *Στα Τρία*. Με το ανέβασμα του ρυθμού οι χορευτές περνάνε στο Γονατιστό και εν συνεχεία στον Πάνω Χορό.

Παραπομπές
----------

1. ↑  Γιαννης ΠΡΑΝΤΣΙΔΗΣ, Ο χορός στην ελληνική παράδοση κaι η διδασκαλία του, ΕΚΔΟΤΙΚΗ ΑΙΓΙΝΙΟΝ, σελ. 345.
Ο **Γιάννης Ποιμενίδης** (Αθήνα, 26 Σεπτεμβρίου 1988) είναι Έλληνας ηθοποιός.

Βιογραφικό
----------

Γεννήθηκε στην Αθήνα όπου και μεγάλωσε, ενώ κατάγεται από την Αλεξανδρούπολη και την Κρήτη. Όταν τελείωσε το σχολείο έδωσε εξετάσεις στη Δραματική Σχολή του Εθνικού Θεάτρου ξεκινώντας τις σπουδές του, ωστόσο δεν τις ολοκλήρωσε ποτέ καθώς ξεκίνησε να εργάζεται σε θέατρο, κινηματογράφο και τηλεόραση.

### Τηλεόραση

Έκανε την πρώτη του εμφάνιση στην τηλεόραση το 2011, όπου ενσάρκωσε το φλερτ της νεαρής Σοφίας (Νεφέλη Κουρή).

Τη σεζόν 2011 Το Νησί του MEGA Ξεχώρισε το 2014, όταν ύστερα από casting πήρε τον πρωταγωνιστικό ρόλο στη σειρά θρίλερ «Η Εκδρομή» στον ANT1. Ακολούθησε ο ρόλος του Παύλου στη δραματική σειρά «Καταιγίδα» στην κυπριακή τηλεόραση. Από το 2015 μέχρι το 2017 είχε το ρόλο του Αντώνη Ληναίου στην καθημερινή σειρά «Δίδυμα Φεγγάρια». Την σεζόν 2017-2018 πρωταγωνίστησε μαζί με τον Αποστόλη Τότσικα και την Σοφίνα Λαζαράκη στην καθημερινή αισθηματική σειρά «Παρθένα Ζωή» στον ANT1, που αποτέλεσε τη μεταφορά στα ελληνικά της σειράς «Jane the Virgin». Το 2018, έπαιξε μαζί με την Κόνι Μεταξά σε μία ιστορία της αστυνομικής σειράς «Έγκλημα και πάθος» ενώ την ίδια περίοδο έκανε έκτακτες εμφανίσεις στην κωμική σειρά «Όσο Έχω Εσένα».

Το 2019 υποδύθηκε τον Παύλο Χαραμή στην καθημερινή κωμική σειρά «Αν Ήμουν Πλούσιος» στον ANT1.

Τη σεζόν 2022-2023 Τρία Μίλια του Star

### Κινηματογράφος

Το 2012, κατά τη διάρκεια των σπουδών του, έκανε την πρώτη του εμφάνιση στον κινηματογράφο με ένα μικρό ρόλο στη διεθνή παραγωγή «Ο Θεός αγαπάει το χαβιάρι». Την ίδια χρονιά πρωταγωνίστησε στη δραματική ταινία «Γκρίζα ζώνη».

Το 2016, ερμήνευσε το ρόλο του Γιάννου στη ταινία «Bad start».

Προσωπική Ζωή
-------------

Από το 2015 μέχρι το 2023 ήταν σε σχέση ηθοποιό Ευγενία Σαμαρά.

Παραπομπές
----------

1. ↑  www.tlife.gr/eidhseis-nea/eygenia-samara-giannis-poimenidis-einai-full-lovepics/.
2. ↑  «Ευγενία Σαμαρά: Ο σύντροφός της την απόλαυσε στην πρεμιέρα της [εικόνες»]. 2019-10-28.. Ανακτήθηκε στις 2019-10-28.
3. ↑  IEFIMERIDA.GR, NEWSROOM (29 Μαρτίου 2023). «Χώρισαν η Ευγενία Σαμαρά και ο Γιάννης Ποιμενίδης μετά από 8 χρόνια σχέσης». *iefimerida.gr*. Ανακτήθηκε στις 30 Μαρτίου 2023.
Συντεταγμένες: 38°39′41.01″N 22°40′56.01″E﻿ / ﻿38.6613917°N 22.6822250°E﻿ / 38.6613917; 22.6822250

Η **Ιερά Μονή Μοδίου** ή **Ιερά Μονή Μεταμόρφωσης του Σωτήρα Μοδίου** βρίσκεται στην Στερεά Ελλάδα και την Περιφερειακή Ενότητα Φθιώτιδας, δυτικά και δίπλα στο Μόδι Φθιώτιδας. Απέχει 11 χλμ. Β.-ΒΔ. από την Κάτω Τιθορέα και είναι κτισμένη στους νότιους πρόποδες του Καλλίδρομου. Πρόκειται για το καθολικό ερειπωμένου μονής το οποίο από το 1999 έχει χαρακτηριστεί μαζί με τον περιβάλλοντα χώρο ιστορικό διατηρητέο μνημείο. "Ο ναός είναι συνεπτυγμένος εγγεγραμμένος με τρούλλο, με συνεπτυγμένους χορούς και νάρθηκα.
Το εσωτερικό του ναού δίνει την αίσθηση ενιαίου χώρου με έντονη την παρουσία του τρούλλου." Στην κόγχη του Ιερού και την εξωτερική πλευρά υπάρχει κτητορική επιγραφή με χρόνο κτίσης 1571 ενώ στο νότιο τοίχο του νάρθηκα άλλη με χρονολογία αφπα(=1581). Ως οικισμός αναφέρεται επίσημα για πρώτη φορά το 2011 όταν απογράφηκε στο δήμο Αμφίκλειας - Ελάτειας. Σύμφωνα με το πρόγραμμα Καλλικράτης μαζί με το Μόδι αποτελούν την τοπική κοινότητα Μοδίου που υπάγεται στη δημοτική ενότητα Τιθορέας του Δήμου Αμφίκλειας - Ελάτειας και σύμφωνα με την απογραφή του 2011 απογράφησαν 6 άτομα.

Παραπομπές
----------

1. ↑  «ΔΙΑΡΚΗΣ ΚΑΤΑΛΟΓΟΣ ΚΗΡΥΓΜΕΝΩΝ ΑΡΧΑΙΟΛΟΓΙΚΩΝ ΧΩΡΩΝ ΚΑΙ ΜΝΗΜΕΙΩΝ». *listedmonuments.culture.gr*. Αρχειοθετήθηκε από το πρωτότυπο στις 8 Ιανουαρίου 2021. Ανακτήθηκε στις 6 Ιανουαρίου 2021.
2. ↑  «Διοικητικές Μεταβολές Οικισμών». *ΕΕΤΑΑ*. Ανακτήθηκε στις 6 Ιανουαρίου 2021.
3. ↑  «ΦΕΚ αποτελεσμάτων ΜΟΝΙΜΟΥ πληθυσμού», σελ. 10633 (σελ. 159 του pdf)

Εξωτερικοί σύνδεσμοι
--------------------

* Οδοιπορικό στις μεταβυζαντινές εκκλησίες της Φθιώτιδας
* Στο Καθολικό της Ιεράς Μονής Μεταμορφώσεως Μοδίου από τον ιστότοπο

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Oικισμοί του Δήμου Αμφίκλειας - Ελάτειας |
| --- |
|  |
| Δημοτική Ενότητα Αμφίκλειας | 
* Αμφίκλεια
* Άνω Καλύβια
* Άνω Μπράλος
* Δρυμαία
* Μπράλος
* Μονή Δαδίου
* Ξυλικοί
* Παλαιοχώρι Δωριέων
* Περδικόβρυση
* Πευκόβρυση
* Σταθμός Αμφικλείας
* Σταθμός Μπράλου
* Τιθρώνι
* Φτερόλακκα
 |
|  |
| Δημοτική Ενότητα Ελάτειας | 
* Ελάτεια
* Ζέλι
* Κατάλυμα
* Λευκοχώρι
* Παναγίτσα
* Σφάκα
 |
|  |
| Δημοτική Ενότητα Τιθορέας | 
* Αγία Μαρίνα
* Αγία Παρασκευή
* Ιερά Μονή Αγίας Μαρίνας
* Ιερά Μονή Μοδίου
* Ιερά Μονή Οδηγήτριας
* Κάτω Τιθορέα
* Μόδι
* Τιθορέα
 |
|  |
| 
* Έδρα: Κάτω Τιθορέα
* \* (Οικισμοί με μη μόνιμο πληθυσμό)
 |

 |

|  |  |
| --- | --- |
| 

|  |
| --- |
| * Πύλη:Ορθοδοξία
* Πύλη:Ελλάδα
 |

 |
Συντεταγμένες: 48°51′03″N 2°21′53″E﻿ / ﻿48.85083°N 2.36472°E﻿ / 48.85083; 2.36472

Αρχικός τάφος του Λέοντα Ε΄ της Αρμενίας στο Μοναστήρι των Σελεστίνων.
Το **μοναστήρι των Σελεστίνων** είναι παλιό μοναστήρι του Τάγματος των Σελεστίνων, το οποίο βρισκόταν κοντά στην *Place de la Bastille*, στην συνοικία του Αρσενάλ, στο 4ο δημοτικό διαμέρισμα του Παρισιού στη Γαλλία. 

Το μοναστήρι ιδρύθηκε το 1352 στην θέση ενός παλιού μοναστηριού του Τάγματος των Καρμελιτών. Αποτελεί την δεύτερη σημαντικότερη βασιλική νεκρόπολη, μετά την Βασιλική Σαιν-Ντενί. Το λαμπρό αυτό μοναστήρι βρισκόταν σε κοντινή απόσταση από το Μέγαρο Σαιν-Πολ, την αγαπημένη κατοικία του Καρόλου Ε΄ και του Καρόλου ΣΤ΄ στο Λε Μαραί. Σημαντικός αριθμός πριγκίπων ήσαν θαμμένοι εντός αυτού. Εκτεινόταν κατά μήκος του Σηκουάνα, από τον αριθμό 12 του *boulevard Henri-IV* έως τον αριθμό 2 της *rue du Petit-Musc*, ενώ στα βόρεια, σχεδόν μέχρι την *rue de la Cerisaie*.

Το μοναστήρι, το οποίο είχε ανακατασκευαστεί το 1730, βεβηλώθηκε στην διάρκεια της Γαλλικής Επανάστασης και μετατράπηκε σε αποθήκη ξυλείας. Σφραγισμένο το 1790, μετατράπηκε σε στρατώνα την περίοδο της Υπατείας. Μετά από αυτή την περίοδο, ορισμένες εκ των νεκρικών πλακών ανευρέθηκαν από τον Αλεξάντρ Λενουάρ, με σημαντικότερη, αυτή του Λατίνου βασιλέα Λέωντα Ε΄ της Αρμενίας, η οποία μεταφέρθηκε στο Μουσείο Γαλλικών Μνημείων στην Βασιλική Σαιν-Ντενί. Το 1866, η διάνοιξη του *boulevard Henri-IV* οδήγησε το μοναστήρι στην απώλεια του ενός τρίτου της έκτασής του.

Μεταξύ του 1895 και του 1901, τα τελευταία εναπομείναντα τμήματα του περιστυλίου κατεδαφίστηκαν στην διάρκεια των εργασιών για την ανέγερση του νέου στρατώνα των Σελεστίνων, αρχηγείου του επιτελείου της Ρεπουμπλικανικής Φρουράς.

Παραπομπές
----------

1. 1 2 3 4 5  Fierro 1998
2. ↑  Mutafian 2001, σελ. 90
3. 1 2 3 4  La caserne des Célestins[*νεκρός σύνδεσμος*] sur *paristoric.com*

Βιβλιογραφία
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μοναστήρι των Σελεστίνων του Παρισιού** |

* Fierro, Alfred (1998). *Dictionnaire du Paris disparu* (στα Γαλλικά). Parigramme. σελ. 78. ISBN 2-84096-099-0.
* Mutafian, Claude (2001). *Le Royaume Arménien de Cilicie*. Paris: CNRS Editions. ISBN 978-2-271-05105-9. LCCN 95181034.
* Claude Mutafian, *Leon V of Lusignan, last king of Armenia*
* Pierre-Yves Le Pogram, *Tomb of Leon V de Lusignan*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 237472824
* GND: 4784158-8
* SUDOC: 071812091
* BNF: cb136199296 (data)

 |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |
Για άλλες χρήσεις, δείτε: Βουλιαγμένη.
Συντεταγμένες: 38°01′44″N 22°52′48″E﻿ / ﻿38.029°N 22.88°E﻿ / 38.029; 22.88

Η **Λίμνη Βουλιαγμένη** είναι λιμνοθάλασσα που βρίσκεται 16 χιλιόμετρα βορειοδυτικά του Λουτρακίου, πολύ κοντά στην περιοχή του αρχαιολογικού χώρου του Ηραίου και στον οικισμό Περαχώρα. Έχει μέγιστο μήκος 2 χλμ. και μέγιστο πλάτος περίπου 1 χλμ. Το βάθος της δεν υπερβαίνει τα 40 μέτρα. Διαθέτει παραλία με άμμο εν αντιθέσει με την παραλία του Λουτρακίου.Επικοινωνεί με τα νερά του Κορινθιακού κόλπου από ένα πολύ στενό κανάλι που το πλάτος του δεν υπερβαίνει τα 6 μέτρα.

Στην αρχαιότητα ονομαζόταν Εσχατιώτις αλλά και Γοργωπίς, όνομα που πήρε από την Γόργη κόρη του Μεγαρέα που πνίγηκε στην λίμνη. Στην περιοχή κοντά στο στενό κανάλι της λίμνης έχουν εντοπιστεί ίχνη ανθρώπινης εγκατάστασης της πρωτοελλαδικής περιόδου, δείγμα ότι η περιοχή κατοικείται από την 3η χιλιετία π.Χ.

Παραπομπές
----------

1. 1 2  Αρχαιολογία, εκδρομή στην Περαχώρα Λουτρακίου
2. 1 2  Τουριστικές διαδρομές, Λουτράκι, Λίμνη Βουλιαγμένης, Περαχώρα
3. ↑  gtp.gr Λίμνη Βουλιαγμένη Κορινθίας

Εξωτερικοί σύνδεσμοι
--------------------

* gtp.gr Λίμνη Βουλιαγμένη Κορινθίας
* faroi.com: Ο πέτρινος παραδοσιακός φάρος στη θέση Μελαγκάβι Ηραίον Λίμνης Βουλιαγμένης Λουτρακίου[*νεκρός σύνδεσμος*]
Αυτό το λήμμα αφορά τον βασιλιά Οχοζία (ή Ιωάχαζ) του Ιούδα.  Για άλλα πρόσωπα με το όνομα Ιωάχαζ, δείτε: Ιωάχαζ (αποσαφήνιση).  

Ο **Οχοζίας του Ιωράμ**, ή **Οχοζίας του Ιούδα**, ή **Ιωάχαζ**(\*), ( εβραϊκά: אֲחַזְיָה , Ăḥazyāh, λατινικά: Ahazia ), σε διάκριση με τον Οχοζία του Αχαάβ ήταν βιβλικό πρόσωπο, βασιλιάς του νότιου βασιλείου του λεγόμενου Βασιλείου του Ιούδα.

Ο Οχοζίας ήταν ο γιος του Ιωράμ και της Γοθολίας, κόρης (ή, αδελφής) του βασιλιά Αχαάβ του Ισραήλ. Ανέλαβε Βασιλεύς σε ηλικία 42 ετών (Β' Χρονικά 22:2) όπου και βασίλευσε μόνο ένα έτος (Β' Βασιλέων 8:26), το 842 π.Χ. (κατά τους μελετητές).  
 
Όταν ο εκ της μητέρας του, θείος του, Ιωράμ Βασιλεύς του Ισραήλ τραυματίσθηκε σε μια ανεπιτυχή μάχη ενάντια του Αζαήλ βασιλέα των Αραμαίων, ο Οχοζίας πήγε να τον επισκεφτεί εκδηλώθηκε τότε η επανάσταση για κάθαρση του Ιηού. Αντιλαμβανόμενος τις δολοφονικές προθέσεις του Ιηού και εναντίον του κατάφερε να διαφύγει πλην όμως κατά την επιστροφή του έπεσε σε ενέδρα όπου και τραυματίσθηκε πολύ βαριά υποκύπτοντας στα τραύματά του στην πόλη Μεγιδδώ.  

Σύμφωνα όμως με το βιβλίο Β΄ Χρονικών (22:9) ο θάνατός του επήλθε στη Σαμάρεια όπου είχε καταφύγει όταν κινηματίες του Ιηού τον εντόπισαν και τον φόνευσαν.

Ο Οχοζίας αναφέρεται στο Β' Βασιλέων (8:26, 9:22-28) και Β' Χρονικών (21:17, 22:2, 22:9, 25:33).

Σύμφωνα με τη Βίβλο γενέσεως Ιησού Χριστού ως γιος του **Ιωράμ** αντί τον Οχοζία αναφέρεται ο τρισέγγονός του Οζίας.

Σημειώσεις
----------

(\*) Με το όνομα Ιωάχαζ φέρεται στο Β΄ Χρονικών κεφ.21:17 και 25:33. Πρόκειται για διαφορετική γραφή του ονόματος Οχοζίας. Και τα δύο ονόματα φέρονται παράγωγα του "Άχαζ" που ερμηνεύεται "Εκείνος κράτησε" ή "απόκτηση" και το όνομα του θεού που γράφεται ***ιέω***. ή ***ιώ*** ως πρόθεμα και ***-ιάου*** ή ***-ια*** ως επίθεμα. Έτσι όλο το όνομα σύνθετο σημαίνει ο "Θεός κρατεί" Οι περισσότεροι Βασιλείς του Ιούδα φέρουν ονόματα με παρόμοια σύνθεση, αποδιδόμενα στη νεοελληνική Θεοκράτης ή Θεο-κρατημένος και κατ΄ επέκταση θεοπρόβλητος.

Παραπομπές
----------

1. ↑  «ΒΑΣΙΛΕΙΩΝ Δ» (Εβραϊκά)
2. ↑  «ΠΑΡΑΛΕΙΠΟΜΕΝΩΝ Α» (Εβραϊκά)
3. ↑  «ΒΑΣΙΛΕΙΩΝ Δ» (Εβραϊκά)
4. 1 2  Nikifor Bazhanov: «Охозия» (Ρωσικά)
5. 1 2  «Охозия» (Ρωσικά)
6. ↑  «ΒΑΣΙΛΕΙΩΝ Δ» (Εβραϊκά)

Πηγές
-----

* Β΄ Χρονικών Κεφ.21
* Ευαγγέλιο κατά Ματθαίον. Κεφ. 1:1-17
* David and Patt Alexander "Το εκπληκτικό Εγχειρίδιο της Βίβλου", Εκδόσεις Πέργαμος, Αθήνα 1993, σελ.298.

Εξωτερικοί σύνδεσμοι
--------------------

* Πολυμέσα σχετικά με το θέμα  Ahaziah of Judah στο Wikimedia Commons

  


|  |  |  |  |  |
| --- | --- | --- | --- | --- |
| 

| π • σ • ε
Βασιλείς του Ιούδα |
| --- |
|  |
| Δυναστεία του Δαβίδ | 
* Σαούλ
* Δαβίδ
* Σολομών
* Ροβοάμ
* Αβιά
* Ασά
* Ιωσαφάτ
* Ιωράμ
* Οχοζίας
* Γοθολία
* Ιωάς
* Αμασίας
* Οζίας (Αζαρίας)
* Ιωθάμ
* Άχαζ
* Εζεκίας
* Μανασσής
* Αμών
* Ιωσίας
* Ιωάχαζ
* Ιωακείμ
* Ιεχονίας
* Σεδεκίας
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 308281503

 |

 |
Αεροφωτογραφία της Περιοχής 51
Το **Storm Area 51, They Can't Stop All of Us** είναι εκδήλωση του Facebook η οποία προγραμματίστηκε να λάβει χώρα στις 20 Σεπτεμβρίου 2019. Στόχος της ήταν η εισβολή στην Περιοχή 51, με στόχο να ερευνηθεί ο χώρος εάν υπάρχει εξωγήινη ζωή. Εμπνευστής της εκδήλωσης είναι ο Μάτι Ρόμπερτς, ο οποίος επιβεβαίωσε ότι η εκδήλωση είχε κωμικό χαρακτήρα και αποκήρυξε οποιαδήποτε ευθύνη αν γίνει αληθινή προσπάθεια επιδρομής στην στρατιωτική βάση. Ο Ρόμπερτς δημοσίευσε την εκδήλωση στις 27 Ιουνίου του 2019. Πάνω από 2 εκατομμύρια άτομα δήλωσαν ότι θα πάνε και 1.5 εκατομμύρια δήλωσαν ότι ενδιαφέρονται.

Η εκπρόσωπος της Αμερικανικής πολεμικής αεροπορίας Λάουρα ΜακΆντριους δήλωσε ότι κυβερνητικοί αξιωματούχοι έχουν ενημερωθεί για την εκδήλωση και αποθαρρύνουν τους ανθρώπους από το να εισέλθουν σε μια τέτοια στρατιωτική τοποθεσία. Οι αστυνομικές υπηρεσίες της Νεβάδας επίσης απέστειλαν προειδοποίηση. Το γεγονός, αν και προορίζεται ως κωμικό, είχε μια επίδραση σε τοπικές και εθνικές επιχειρήσεις, οι οποίες άρχιζαν να προετοιμάζουν προϊόντα και άλλα για τους ανθρώπους που παρευρεθούν στην εκδήλωση.

Στη κομητεία Λίνκολν έχουν προγραμματιστεί δύο φεστιβάλ μουσικής στο Ρέιτσελ και το Χάικο. Ωστόσο, οι τοπικές αρχές και η αστυνομία εξέφρασαν τους προβληματισμούς τους εάν εμφανιστούν πολλά άτομα για την εκδήλωση. Η εκδήλωση Άλιενστοκ ακυρώθηκε από τον Ρόμπερτς λόγω ελλιπούς σχεδιασμού και μεταφέρθηκε στο Λας Βέγκας.

Παραπομπές
----------

1. ↑  Nevett, Joshua (13 Σεπτεμβρίου 2019). «Storm Area 51: The joke that became a 'possible humanitarian disaster'». BBC News. Ανακτήθηκε στις 15 Σεπτεμβρίου 2019.
2. ↑  Betz, Bradford (2019-07-17). «Creator of 'Storm Area 51' comes forward after satirical Facebook page takes off». Fox News.. Ανακτήθηκε στις 2019-07-18.
3. ↑  Montanaro, David (July 16, 2019). «'Storm Area 51' social media movement is 'getting somewhat out of hand,' says UFO expert». Fox News. .
4. ↑  Allyn, Bobby (July 15, 2019). «More Than 1 Million People Agree To 'Storm Area 51,' But The Air Force Says Stay Home». NPR. .
5. ↑  Matei, Adrienne (July 16, 2019). «1.5 million people have signed up to storm Area 51. What could go wrong?». *The Guardian*. .
6. ↑  Fortin, Jacey (15 Ιουλίου 2019). «Storm Area 51? It's a Joke, but the Air Force Is Concerned». *The New York Times*.
7. ↑  Boom, Daniel Van (16 Ιουλίου 2019). «1.3 million want to raid Area 51 to 'see them aliens'». *CNET*.
8. ↑  Brice-Saddler, Michael. «Half a million people signed up to storm Area 51. What happens if they actually show?». *The Washington Post*. .
9. ↑  Whalen, Andrew (2019-07-16). «Nevada Law Enforcement Already Overreacting To Area 51 Raids' Naruto Runners». *Newsweek*.. Ανακτήθηκε στις 2019-07-18.
10. ↑  «'Storm Area 51' raid commences in US». *New Straits Times*. 2019-09-20.. Ανακτήθηκε στις 2019-09-20.
Το **Σαν-Πεντρό** (γαλλικά: San-Pédro) είναι πόλη στη νοτιοδυτική Ακτή Ελεφαντοστού. Είναι το δεύτερο μεγαλύτερο λιμάνι του έθνους και η έδρα της Περιφέρειας Μπας-Σασαντρά και της Περιοχής Σαν-Πεντρό. Είναι επίσης μια κοινότητα και η έδρα και μια υποπεριφέρεια της Περιφέρειας Σαν-Πνετρό. Στην απογραφή του 2014, η πόλη είχε πληθυσμό 164.944 κατοίκων, καθιστώντας την την 6η μεγαλύτερη πόλη της χώρας. Η πόλη εξυπηρετείται από το Αεροδρόμιο Σαν-Πεντρό.

Βορειοδυτικά της πόλης βρίσκεται το Εθνικό Πάρκο Ταΐ, γνωστό ως ένα από τα τελευταία καταφύγια του πυγμαίου ιπποπόταμου, που περιλαμβάνεται στον Κατάλογο Παγκόσμιας Κληρονομιάς της UNESCO.

Οικονομία
---------

Η πόλη αναπτύχθηκε σε μεγάλο βαθμό από τη δεκαετία του 1960, όπου η αλιεία είναι μια σημαντική βιομηχανία. Η πόλη είναι γνωστή για τη νυχτερινή της ζωή και τις παραλίες της.

Παραπομπές
----------
Το USS *Eldridge* (DE-173) το 1944
Το **Πείραμα της Φιλαδέλφειας** είναι, σύμφωνα με σχετικό αστικό μύθο, υποτιθέμενο στρατιωτικό πείραμα που πραγματοποιήθηκε από το Πολεμικό Ναυτικό των ΗΠΑ στο Ναυπηγείο της Φιλαδέλφειας στην Πενσυλβάνια, πιθανότατα γύρω στις 28 Οκτωβρίου 1943. Το αντιτορπιλικό *USS Eldridge* με το πλήρωμά του υποτίθεται ότι έγινε αόρατο στις εχθρικές συσκευές.

Η πρώτη αναφορά στο σχετικό πείραμα εμφανίστηκε το 1966, σε γράμμα άγνωστης προέλευσης με αποδέκτη τον συγγραφέα και αστρονόμο Μόρις Κ. Τζέσαπ (Morris K. Jessup). Είναι σήμερα ευρέως αποδεκτό πως ανήκει στη σφαίρα της φαντασίας. Σύμφωνα με το Πολεμικό Ναυτικό των ΗΠΑ ουδέποτε πραγματοποιήθηκε τέτοιο πείραμα, ενώ οι λεπτομέρειες του μύθου έρχονται σε αντίθεση με όσα είναι γνωστά για το *USS Eldridge* καθώς και με τους γνωστούς φυσικούς νόμους.

Το ίδιο πλοίο παραχωρήθηκε το 1951 στην Ελλάδα και υπηρέτησε στο Πολεμικό Ναυτικό της ως το 1991 με το όνομα *Λέων*.

Παραπομπές
----------

1. ↑  Carroll, Robert Todd (3 Δεκεμβρίου 2007). «Philadelphia experiment». *The Skeptic's Dictionary*. Ανακτήθηκε στις 5 Φεβρουαρίου 2008.
2. ↑  Dash, Mike (2000) [1997]. *Borderlands*Απαιτείται δωρεάν εγγραφή. Woodstock, New York: Overlook Press. ISBN 978-0-87951-724-3. OCLC 41932447.
3. ↑  Adams, Cecil (23 Οκτωβρίου 1987). «Did the U.S. Navy teleport ships in the Philadelphia Experiment?». *The Straight Dope*. Αρχειοθετήθηκε από το πρωτότυπο στις 6 Ιανουαρίου 2009. Ανακτήθηκε στις 20 Φεβρουαρίου 2007.
4. ↑  «The "Philadelphia Experiment"». Naval Historical Center of the United States Navy. 28 Νοεμβρίου 2000. Αρχειοθετήθηκε από το πρωτότυπο στις 20 Φεβρουαρίου 2007. Ανακτήθηκε στις 20 Φεβρουαρίου 2007.
5. ↑  «Λέων D-54 (1951-1992)». *Πολεμικό Ναυτικό*. Ανακτήθηκε στις 5 Ιουνίου 2018.

Πηγές
-----

* «Το Πείραμα της Φιλαδέλφειας». *Σαν Σήμερα.gr*. Αρχειοθετήθηκε από το πρωτότυπο στις 2018-06-05.. Ανακτήθηκε στις 2018-06-05.

Εξωτερικοί σύνδεσμοι
--------------------

* The Philadelphia Experiment from A-Z
* The Philadelphia Experiment by the DEPARTMENT OF THE NAVY - NAVAL HISTORICAL CENTER
* PDF version of "The Case for the Unidentified Flying Object" by Morris K. Jessup - 2003 transcription of the Office of Naval Research (ONR) annotated "Varo edition", with three-color notes supposedly by Carlos Miguel Allende
Ο **Μπόρο Γιοβάνοβιτς** (*λατινικό αλφάβητο : Boro Jovanović*) γεννημένος στις 21 Οκτωβρίου 1939, είναι πρώην Γιουγκοσλάβος αθλητής της αντισφαίρισης.

Ο Γιοβάνοβιτς ήταν επιλαχόντας στο τουρνουά του διπλού αντρών του Γουίμπλεντον το 1962 με συμπαίκτη τον Νίκολα Πίλιτς και στους προημιτελικός του ιδίου τουρνουά το 1968. Στο απλό έφτασε στον τελικό του Ιταλικού ανοιχτού πρωταθλήματος το 1963 και στους προημιτελικούς του γαλλικού ανοιχτού πρωταθλήματος το 1968. Το 1972 πήρε μέρος στην περιοδεία των τουρνουά του παγκοσμίου πρωταθλήματος. Ήταν νούμερο 8 στον κόσμο για το 1963 από τον Lance Tingay της The Daily Telegraph. 

Με την Γιουγκοσλαβική εθνική ομάδα συμμετείχε σε 15 κύπελλα Ντέιβις, στο διπλό αντρών με συμπαίκτη τον Νίκολα Πίλιτς είναι το καλύτερο δίδυμο στην ιστορία της ομάδας στην διοργάνωση.

Στους Μεσογειακούς του 1963 στην Νάπολη ήταν πρώτοςστο διπλό αντρών και τρίτος στο διπλό μεικτό. Στην Πανεπιστημιάδα του 1961 στην Σόφια ήταν πρώτος στο απλό και στο διπλό.

Παραπομπές
----------

1. ↑  *ITF website*.
2. ↑  Boro Jovanović ATP World Tour Tennis Profile Retrieved Aug 26, 2009
3. ↑   United States Lawn Tennis Association (1972). Official Encyclopedia of Tennis (First Edition), p. 427
4. ↑  DavisCup
Συντεταγμένες: 44°49′38″N 20°26′52″E﻿ / ﻿44.82722°N 20.44778°E﻿ / 44.82722; 20.44778

Πύργος Νεμπόισα (Kula Nebojša), Βελιγράδι, 2011
Ο **Πύργος Νεμπόισα** (Σερβικά: Kula Nebojša) ήταν σημαντικό αμυντικό κτίσμα έξω από το Φρούριο του Βελιγραδίου και βρίσκεται στη συμβολή των ποταμών Σάβα και Δούναβη. Χτίστηκε γύρω στο 1460 από τους Ούγγρους, πάνω στα θεμέλια ρωμαϊκού πύργου του 1ου αιώνα με σκοπό την ενίσχυση της προστασίας της πόλης από τους Τούρκους. Μετά την πτώση του Βελιγραδίου στην Οθωμανική Αυτοκρατορία, ο πύργος μετατράπηκε σε φυλακή. Στη φυλακή αυτή θανατώθηκε ο Ρήγας Βελεστινλής το 1798 και ο Μητροπολίτης Βελιγραδίου Μεθόδιος το 1800.

Ο πύργος ανακηρύχθηκε ιστορικό μνημείο και αναστηλώθηκε στις αρχές του 20ού αιώνα. Την περίοδο 2007-2010 έγιναν μελέτες, ανασκαφές και εργασίες αναστήλωσης και μετατροπής του πύργου σε μουσείο με κοινή Σερβική και Ελληνική χρηματοδότηση. Η μελέτη και το έργο έγινε με συγχρηματοδότηση του υπουργείου Εξωτερικών και του Ευρωπαϊκού Κέντρου Βυζαντινών και Μεταβυζαντινών Μνημείων με έδρα τη Θεσσαλονίκη, και με την υποστήριξη της Βουλής των Ελλήνων.

Ιστορία και ονομασίες του πύργου
--------------------------------

Ο πύργος έπαιξε σημαντικό ρόλο στην άμυνα της Ουγγρικής τότε πόλης του Βελιγραδίου ενάντια στους Τούρκους κατά την πολιορκία του 1521. Η πτώση του πύργου ακολουθήθηκε από την εισβολή των Τούρκων στην πόλη.

Κατά την εποχή της κατοχής του Βελιγραδίου από την Οθωμανική αυτοκρατορία, ονομαζόταν **Λευκός Πύργος** και είχε ανοικοδομηθεί με εντολή του σουλτάνου Σουλεϊμάν. Αργότερα αναφερόταν επίσης ως **Πύργος Τιμισοάρα**.

Ο πύργος έλαβε το όνομα Νεμπόισα (δηλαδή άφοβος, ατρόμητος) στις αρχές του 18ου αιώνα, από τον τότε διάσημο κεντρικό πύργο του κάστρου του Στέφαν Λαζάρεβιτς που είχε το ίδιο όνομα και ο οποίος είχε καταστραφεί το 1690 σε μια πολιορκία.

Όταν το Βελιγράδι είχε καταληφθεί από τους Αυστριακούς, μεταξύ 1717-1739, οι οποίοι σχεδίαζαν επιχειρήσεις ενάντια στους Τούρκους, έγινε ανακατασκευή του Φρουρίου του Βελιγραδίου, με νέα οχυρά. Μέρος των έργων αυτών ήταν η τροποποίηση του Πύργου Νεμπόισα: Κατεδαφίστηκε το πάνω μέρος του πύργου και χτίστηκε νέος θολωτός όροφος, με μεγαλύτερα ανοίγματα για κανόνια.

Αργότερα, με εδραιωμένη την Οθωμανική κυριαρχία, ο πύργος μετατράπηκε από τους Τούρκους σε φυλακή του Φρουρίου του Βελιγραδίου.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πύργος Νεμπόισα** |

Εξωτερικοί σύνδεσμοι
--------------------

* Πύργος Νεμπόισα

Αναφορές
--------

1. 1 2  Βελιγράδι-Πύργος Νεμπόισα Με έκθεση για τον Ρήγα Φεραίο ανοίγει τις πύλες του την Ανοιξη, ΤΟ ΒΗΜΑ, 17/02/2011
2. ↑  Ο Πύργος Νεμπόισα ανοίγει με έκθεση για τον Ρήγα[*νεκρός σύνδεσμος*], ΕΘΝΟΣ «E» 11/1/2011
3. ↑  Πύργος Νεμπόισα, Δημόσια επιχείρηση «Belgrade Fortress»
4. ↑  Aναστηλώνεται ο πύργος όπου θανατώθηκε ο Ρήγας Βελεστινλής, archaiologia.gr